આ રાસોત્સવમાં દરરોજ કોઈપણ પ્રકારના ફિલ્મી ગીતોને બદલે માત્રને માત્ર માતાજીના ગરબા, લોકગીતો, પ્રાચીન - અર્વાચીન સ્તુતિઓ, દુહા - છંદની રમઝટ બોલાવવામાં આવશે. દરેક નોરતે ''જય આદ્યશકિત'' જાણીતા ભકિતપદથી રાસોત્સવના મંગલાચરણ કરાયા બાદ કલાકારો, સીંગર જીજ્ઞેશ સોની, શ્યામલ મહેતા, ભૂમિ મહેતા, કમલભાઈ અનોવાડીયા, એન્કર તરીકે હર્ષલ માંકડ અને વૈશ્વિક ખ્યાતનામ ઓરકેસ્ટ્રા જીલ એન્ટરટેઈનમેન્ટ, તેજસ શીશાંગીયા, સુનિલભાઈ રાદડીયા સહિતના સંગીતકાર એરેન્જરના સથવારે દેશના વિવિધ રાજયોના લોકગીતો પર ભજન, રાસ પર આધારીત ભકિતપદોને સથવારે ઈન્ટરનેશનલ ફેઈમ કલાકારોના ગ્રુપ સાથે ઓરકેસ્ટ્રા તેમજ રસાળ એન્કરીંગ તેમજ ઢોલમાં કલાકારો ધૂમ મચાવશે. અમે રઘુવંશીના છોરા રે, ડાકલા વાગ્યા, ભલા મોરી રામા, ભાઈ ભાઈમાં પાવા તે ગઢથી ઉતર્યા રે લોલ ગીતોના સથવારે દરરોજ ખેલૈયાઓ ઝુમશે.